== USA ==
[[Fil:Mount Marcy New York USGS topo map 1892.jpg|thumb|Et af de først udgivne såkaldte 15 minute quadrangle kort fra 1892, over Adirondacks i staten [[New York (delstat)|New York]].]]
Fremstilling af topografiske kort over [[USA]] er siden 1879 blevet varetaget af ''United States Geological Survey'' (USGS), som udover geologisk kortlægning også tager sig af [[biologi]]ske, [[geografi]]ske og [[hydrologi]]ske opgaver for de amerikanske forbundsmyndigheder. Det amerikanske basiskort er det såkaldte ''quadrangle'' kort, som adskiller sig fra de fleste andre landes kort ved, at kortrammerne er sammenfaldende med længde- og breddegrader. Pga den benyttede projektion bliver kortets over- og undergrænse svagt buet, mens kortgrænserne i siderne er rette, men ikke helt parallelle. Dette betyder også, at i modsætning til fx de danske målebordsblade har de amerikanske kortblade forskellig størrelse afhængig af breddegraden: på 30° N, fx svarende til [[New Orleans]] i staten [[Louisiana (stat)|Louisiana]] mod syd, dækker et 7,5 minutes kortblad et areal på 166 km<sup>2</sup>, mens det på 49° N, svarende til grænsen til [[Canada]] mod nord og nordvest, dækker 127 km<sup>2</sup>.<ref>[[:en:United States Geological Survey#Topographic mapping|United States Geological Survey - Wikipedia<!-- Bot genereret titel -->]]</ref>
Kartografi